Osa alasid on säärased, mille võlust umbes 90 protsenti kaotab teleekraan. Ühesõnaga - mida pead kohapeal vaatama. Iluuisutamine on üks neist. Jäähoki teine. Samasse rivisse mahub näiteks sulgpall. Telerist vaadates tundub mäng sama lihtne nagu suvel rannas toksides. Väljaku läheduses istudes näed, millised kiirused tegelikult mängus on ja mida see ala sportlaselt nõuab. Veel paremini saad siis aru, kui oled ise reketit käes hoidnud - mitte rannas toksides, vaid korralikult punktide  peale üle võrgu mängides.